സ്റ്റേഷന്കടവില് കാര് റെയില്വേ ലെവല് ക്രോസിലേക്ക് ഇടിച്ചുകയറി ആര്ക്കും പരിക്കില്ല ഗതാഗതം സ്തംഭിച്ചു കുളത്തൂര്: ട്രെയിന് കടന്നുപോകുന്നതിനായി ലെവല് ക്രോസ് അടയ്ക്കുന്നതിനിടെ കാര് ലെവല് ക്രോസിലെ ഗേറ്റിലേക്ക് ഇടിച്ചുകയറി. ട്രെയിന് എത്താത്തതിനാല് വന് ദുരന്തം ഒഴിവായി. ആര്ക്കും പരിക്കില്ല. ഇന്നലെ രാത്രി 9.15ന് കുളത്തൂര് സ്റ്റേഷന്കടവ് റെയില്വേ ലെവല് ക്രോസിലാണ് സംഭവം. വി.എസ്.എസ്.ഇ എന്ജിനിയറുടേതാണ് വാഹനം. അലാറം മുഴക്കി ഗേറ്റ് കീപ്പര് അവസാനത്തെ വാഹനത്തെയും കടത്തിവിട്ട് ഗേറ്റ് താഴ്ത്തി ലോക്ക് ചെയ്യുന്നതിനിടെയാണ് കാര് നിയന്ത്രണംതെറ്റി കിഴക്കുവശത്തെ ഗേറ്റ് തകര്ത്ത് റെയില്വേ പാളത്തിന്റെ സമീപത്തെത്തിയത്. സ്ഥലത്തുണ്ടായിരുന്നവര് പെട്ടെന്നുതന്നെ കാറിലുള്ളവരെ പുറത്തെത്തിച്ചു. കാര് ഗേറ്റിന്റെ കട്ടിയുള്ള ഉരുക്ക് പൈപ്പില് തട്ടിനിന്നതിനാല് ട്രെയിനിന് തടസം കൂടാതെ പോകാന് കഴിഞ്ഞു. തുമ്ബ പൊലീസ് സ്ഥലത്തെത്തി. അപകടത്തെ തുടര്ന്ന് ഇതുവഴിയുള്ള ഗതാഗതം സ്തംഭിച്ചു.